เจอร้านนี้จากรีวิวของคน KL เองในเน็ตค่ะ มีแต่คนบอกว่าร้านนี้สุดยอด เราก็เชื่อคนง่าย แน่นอน ต้องไปลองค่ะ 555

ร้านปิด สองทุ่มครึ่ง ตอนเดินเข้าร้านนี่ ประมาณสองทุ่มสิบห้าแล้วค่ะ ก็เป็นลูกค้ารายสุดท้ายของร้าน

เมนูก็แน่นอน ก๋วยเตี๋ยวเนื้อค่ะ มีแบบแห้ง กับแบบน้ำ และมีเส้นให้เลือก ที่เห็นมีสามแบบนะคะ คือ เส้นหมี่ขาว เส้นใหญ่ (แต่เล็กกว่าเส้นใหญ่บ้านเรานะ) และบะหมี่ แบบที่ร้าน wan tan mee อะ 

ที่สั่งนะคะ
- เส้นใหญ่น้ำ ใส่ทุกอย่าง (7 myr) ●● คือ อร่อยมากกกกกอะ เครื่องก็เยอะนะคะ มีลูกชิ้น เนื้อสด เนื้อเปื่อย ขอบกระด้ง (ใช่ไหมหนอ ภาษาอังกฤษ เรียก tripe)  และเค้าจะสับเนื้อเปื่อยโปะด้านบน คลุกเนื้อเปื่อยสับไปกะน้ำซุปนี่คือ ที่สุดอะ น้ำซุปกลมกล่อม หอมเนื้อมากๆ .. ลูกชิ้นก็เนื้อหนุบหนึบ ไม่แป้งเลยค่ะ .. tripe ทำได้ดี นุ่ม ไม่เหม็น .. เนื้อเปื่อยก็อร่อยมาก .. แต่สุดยอดคือเนื้อสดค่ะ นุ่มมากกกกก คือเค้าหมักมาดีมากอะ นุ่มและรสชาติเนื้อหวานมาก อร่อยสุดติ่งกระดิ่งแมวมากๆ เลิฟมากค่ะ

ถ้าใครได้มาแถวๆ ไชน่าทาวน์ ใน KL และเป็น beef lover แนะนำให้มาลองร้านนี้เลยค่ะ